t
Het sijn comen int recht voe den meye ende scepen van loeven inde banck aldaer
jan coman diemen heet van pede van bruessel in deen side en gheert pypenpor
die ovmids macht van scepen brieven van loeven beleydt es tot den goeden jans de
weert in dande daer de voirs jan coman dede seggen met sinen geleverde voer
spreke dat de voirs gheert met den voirs sinen beleyde verdoelt wae aen
drie boenden lants leen gelegen inden lande van gaesbeke ter kaelen aen
gruenenberch en dat wae bi deser redenen want de voirs jan hadde ene
ouden oem met name arnt wilen coman die recht en wittich oem was
henrics wilen coman diemen hiet van pede vader des voirs jans comans
welc arnt coman voirscreve dese leengoede besat als lyn ger leen en
de voirs jan
daer uut starf als uut sinen pen leen Voert seyde dat de voirs arnt een
wittich wijf achter liet met namen marie cluytinx die dese goede besittende
bleef als een tochtersse sonder enighe wittighe geboirte te hebben vande voirs
wilen arnde haen man welc marie langher leefde de voirs goede te
haerre tocht besitten blivende dan de voirs henric coman vader des voirs
jans Oec seyde noch de voirs jan dat hi wittich sone es des voirs henrics
coman en dat de selve voirs arnt wittich oem was des voirs wilen
henrics en dat mids desen de voirs jan naeste en wittich erfghenaem
es vande voirs wilen arnde daer de voirs goede afcomen sijn en dat
dit al wae is dat boet de voirs jan te thoenen etc en mette minste
En seyde daer om de selve jan dat de voirs gheert verdoelt wae mette
voirs beleyde en yesch aenden meye dat hi den selve gheerde des woude
doen late Op dwelc hem de voirs gheert vantwerde en seyde dat
hi met de voirs goede hem en sinen beleyde volgen souden en dat vi
deser redenen want marie wilen clutinx voirs die wijf was des voirs
wilen arnts coman en wittighe oude moeye van jans weerts wive
tot welcs goede hi beleydt is de voirs goede gecocht vcreghen en betaelt
hadde jeghen henrick wilen comen vad des jans voirs wilen jans en dat
dit wae is des vmat hem de voirs gherit oec waerheyt Tot welken
thoenissen beyde de ptien ghewijst worden also dat de voirs jan coman
thoende met wettigher waerheyt alle des hi hem vmeten hadde den
dach van thoenisse sijnde den voirs gheerde pypenpon sine thoenisse
tot dien daghe niet doende noch leyds leydende Also dat de meye van
loeven ten versueke van ptien hier na maende de scepen van loeven wes
metten rechte sijn soude also en dat gedaen de scepen van loeven hen
beraden hebbende wijsden opembaerlic voe een vonnisse met vollen gevolghe
Na thoenisse en na de waerheyt des voirs jans coman en nae dat de voirs
gheert den enen den anden en den derden dach van thoenisse hadde daer
hi negheen thoenisse en leydde dat de voirs jan coman inde voirs goede
bliven soude tot aen dier tijt dat hi metten recht daer uut gewonne worde
cora albus huffle graven like ouderogge bove vynk scab levan
po die bi petri ad cachedrain anno m cccc decimonons